SET ปิดลบ 6 จุด ฟันด์โฟลว์ไหลออก หลังบอนด์ยีลด์พุ่ง จับตาพรุ่งนี้เสี่ยงร่วงต่อ
SET ปิดลบ 6 จุด กลับมากังวลเฟดขึ้นดอกเบี้ย 5% พร้อมกับบอนด์ยีลด์อายุ 10 ปี ปรับตัวขึ้น ส่งผลให้ฟันด์โฟลว์ไหลออก ส่วนแนวโน้มพรุ่งนี้คาดดัชนีแกว่งไซด์เวย์ไร้ปัจจัยใหม่หนุน และยังคงรอปัจจัยสำคัญในสัปดาห์หน้าที่จะมีการรายงานตัวเลขเงินเฟ้อสหรัฐฯ โดยให้แนวต้าน 1,690 จุด แนวรับ 1,675 จุด
SET ปิดลบ 6 จุด กลับมากังวลเฟดขึ้นดอกเบี้ย 5% รวมถึงฟันด์โฟลว์ไหลออก ส่งผลให้บอนด์ยีลด์อายุ 10 ปี ปรับตัวขึ้น ขณะที่แนวโน้มพรุ่งนี้คาดดัชนีแกว่งไซด์เวย์ไร้ปัจจัยใหม่หนุน และยังคงรอปัจจัยสำคัญในสัปดาห์หน้าที่จะมีการรายงานตัวเลขเงินเฟ้อสหรัฐฯ โดยให้แนวต้าน 1,690 จุด แนวรับ 1,675 จุด
7 ก.พ. 2566

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง เปิดเผยว่า ตลาดหุ้นไทยวันนี้ดัชนีปรับลงตามทิศทางตลาดหุ้นเอเชียส่วนใหญ่และตลาดหุ้นยุโรปเปิดทำการช่วงบ่ายปรับลงเช่นเดียวกัน ตอบรับความกังวลรายงานตัวเลขการจ้างงานนอกภาคเกษตรของสหรัฐเดือน ม.ค.ดีกว่าคาด อาจจะเป็นปัจจัยที่ทำให้ธนาคารกลางสหรัฐฯ (เฟด) ปรับขึ้นดอกเบี้ยสหรัฐฯ เกิน 5% อาจไปที่ 5.25%
สำหรับปัจจัยดังกล่าวส่งผลให้ค่าเงินดอลลาร์สหรัฐฯ แข็งค่า และอัตราผลตอบแทนพันธบัตรสหรัฐฯ (Bond Yield) อายุ 10 ปี พุ่งขึ้นอีกครั้งส่งผลให้นักลงทุนต่างชาติเทขายสุทธิ 2,269 ล้านบาท กดดันตลาดหุ้น แม้ว่าปัจจัยในประเทศรายงานเงินเฟ้อไทยเดือน ม.ค.66 ออกมาต่ำกว่าคาดก็ตาม
ขณะที่แนวโน้มพรุ่งนี้คาดดัชนีแกว่งไซด์เวย์ไร้ปัจจัยใหม่หนุน และยังคงรอปัจจัยสำคัญในสัปดาห์หน้าที่จะมีการรายงานตัวเลขเงินเฟ้อสหรัฐฯ โดยให้แนวต้าน 1,690 จุด แนวรับ 1,675 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 2,542.16 ล้านบาท ปิดที่ 950.00 บาท ราคาไม่เปลี่ยนแปลง
KCE มูลค่าการซื้อขาย 1,437.70 ล้านบาท ปิดที่ 56.50 บาท ลดลง 1.50 บาท
PTTEP มูลค่าการซื้อขาย 1,376.35 ล้านบาท ปิดที่ 164.00 บาท ลดลง 2.00 บาท
BANPU มูลค่าการซื้อขาย 1,250.35 ล้านบาท ปิดที่ 11.30 บาท ลดลง 0.20 บาท
CPALL มูลค่าการซื้อขาย 1,222.46 ล้านบาท ปิดที่ 66.75 บาท ลดลง 0.75 บาท